2024-2025

Εσωτερικός Κανονισμός Λειτουργίας

ΝΗΠΙΑΓΩΓΕΙΟ ΑΒΑΤΟΥ

|  |
| --- |
| ΤΑΥΤΟΤΗΤΑ ΤΟΥ ΣΧΟΛΕΙΟΥ |
| **1/θεσιο Νηπιαγωγείο Αβάτου** | **Διεύθυνση A’/θμιας****Εκπαίδευσης Ξάνθης** |
|  | Κωδικός Σχολείου (ΥΠAIΘ) | **9370062** |

|  |
| --- |
| ΣΤΟΙΧΕΙΑ |
| Έδρα του Σχολείου : | Άβατο, Τ.Κ 672 00 |
| Τηλέφωνο: | **25413-50502** | Fax |  |
| e-mail: | **mail@nip-****avatou.xan.sch.gr** | Ιστοσελίδα | <https://blogs.sch.gr/nipavatou/?repeat=w3tc> |
| ΠροϊσταμένηΣχολικής Μονάδας: | Γούλα Ιωάννα |
| Πρόεδρος Συλλόγου Γονέων/Κηδεμόνων: | Δεν υφίσταται με τη νομική μορφή |

# Περιεχόμενα

Εισαγωγή 4

[Σύνταξη, έγκριση και τήρηση του Κανονισμού. 4](#_TOC_250009)

[Ταυτότητα και όραμα του σχολείου. 4](#_TOC_250008)

1. Βασικές αρχές και στόχοι του Εσωτερικού Κανονισμού Λειτουργίας 4
2. Λειτουργία του σχολείου 6
3. Διδακτικό ωράριο 6
4. [Προσέλευση και αποχώρηση μαθητών/μαθητριών 6](#_TOC_250007)
5. [Ωρολόγιο Πρόγραμμα του Σχολείου 7](#_TOC_250006)
6. Σχολική και Κοινωνική Ζωή 7

Ι. Φοίτηση-Απουσίες 7

1. [Σχολικοί χώροι 7](#_TOC_250005)
2. [Διάλειμμα 8](#_TOC_250004)
3. Συμπεριφορά - Δικαιώματα - Υποχρεώσεις 8
4. [Πρόληψη φαινομένων Βίας και Σχολικού εκφοβισμού 10](#_TOC_250003)
5. [Εκδηλώσεις-Γιορτές-Επισκέψεις 11](#_TOC_250002)
6. Καινοτόμες πρακτικές που έχουν υιοθετηθεί στο σχολείο 11
7. [Άλλα θέματα 11](#_TOC_250001)

[IX. Ποιότητα του σχολικού χώρου 12](#_TOC_250000)

1. Επικοινωνία και Συνεργασία Γονέων/Κηδεμόνων-Σχολείου 12
2. Συνεργασία Σχολείου-Οικογένειας 12
3. Νέα Ψηφιακά Εργαλεία 13
4. Εσωτερικός Κανονισμός Λειτουργίας- Διαδικασίες διασφάλισης της εφαρμογής του 13

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

## Εισαγωγή

Ο Εσωτερικός Κανονισμός Λειτουργίας του Σχολείου να εξασφαλίσει τις προϋποθέσεις και τις συνθήκες που είναι απαραίτητες για να πραγματοποιείται όσο καλύτερα γίνεται το έργο του σχολείου και να επιτυγχάνονται όσο γίνεται καλύτερα οι στόχοι που θέτουμε κάθε φορά ως σχολική κοινότητα (μαθητές, εκπαιδευτικοί, βοηθητικό προσωπικό, γονείς/κηδεμόνες).

Ο Κανονισμός βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του Νηπιαγωγείου και τα χαρακτηριστικά της τοπικής σχολικής και ευρύτερης κοινότητας.

## Σύνταξη, έγκριση και τήρηση του Κανονισμού.

Ο Εσωτερικός Κανονισμός Λειτουργίας συντάσσεται ύστερα από εισήγηση της Προϊσταμένης του Νηπιαγωγείου, με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων καθώς και εκπροσώπου του Δήμου/Δημοτικής κοινότητας.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται με κάθε πρόσφορο μέσο στους γονείς/κηδεμόνες και αναρτάται με την έναρξη του σχολικού έτους στον ιστότοπο του Νηπιαγωγείου.

Η ακριβής τήρησή του αποτελεί ευθύνη και υποχρέωση όλων των μελών της σχολικής κοινότητας: της Διεύθυνσης του Νηπιαγωγείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων.

Ο Κανονισμός, όταν κριθεί αναγκαίο, αναπροσαρμόζεται, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του σχολείου και τις, κατά καιρούς, αποφάσεις των αρμόδιων συλλογικών οργάνων του.

# Ταυτότητα και όραμα του σχολείου.

Το Νηπιαγωγείο είναι μονοθέσιο και συστεγάζεται σε αίθουσα διδασκαλίας του Δημοτικού. Πρόκειται για ένα τμήμα. Όραμά μας είναι να μεταστεγαστεί σε καινούριο κτήριο με μεγαλύτερες αίθουσες και διαμορφωμένο με ασφάλεια αύλειο χώρο, και να αποτελεί περιβάλλον χαράς, μάθησης, κοινωνικοποίησης για όλα τα παιδιά, χωρίς αποκλεισμούς. Επίσης να καλλιεργεί την αποδοχή και τον σεβασμό για την ατομική ταυτότητα κάθε παιδιού και να προάγει την συνεργασία και την αλληλεγγύη μεταξύ των τμημάτωντων σχολείων μας και της ευρύτερης κοινότητας.

# Άρθρο 1. Βασικές αρχές και στόχοι του Εσωτερικού Κανονισμού Λειτουργίας

Ο Κανονισμός περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων για όλα τα μέλη της σχολικής κοινότητας, έτσι ώστε να διαμορφώνεται στο νηπιαγωγείο μας ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του. Ταυτόχρονα, οι δυσκολίες και τα προβλήματα που προκύπτουν να αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, 5 και άλλων πρακτικών.

Βασικοί στόχοι του Κανονισμού είναι οι μαθητές/μαθήτριες να διαμορφώσουν την προσωπικότητά τους, να διαπαιδαγωγηθούν με τον καλύτερο δυνατό τρόπο και να αναπτύξουν:

* + 1. δεξιότητες ζωής όπως η αυτομέριμνα, η ενσυναίσθηση και η ευαισθησία, οι κοινωνικές δεξιότητες, η προσαρμοστικότητα και η υπευθυνότητα
		2. δεξιότητες του νου όπως η δημιουργική, παραγωγική, ολιστική σκέψη, οι ρουτίνες σκέψης και ο αναστοχασμός, η επιστημονική/υπολογιστική σκέψη ,
		3. δεξιότητες τεχνολογίας μηχανικής και επιστήμης όπως οι δεξιότητες διεπιστημονικής και διαθεματικής χρήσης των νέων τεχνολογιών
		4. δεξιότητες του 21ου αιώνα όπως κριτική σκέψη, επικοινωνία, συνεργασία και δημιουργικότητα

Μέσω των συμφωνημένων αρχών/κατευθύνσεων του Κανονισμού του Νηπιαγωγείου μας, επιδιώκεται:

* Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό/παιδαγωγικό έργο και η απρόσκοπτη συμμετοχή όλων των εκπαιδευτικών και των μαθητών των τμημάτων των σχολείων μας στην εκπαιδευτική διαδικασία.
* Να καλλιεργείται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.
* Να διασφαλίζεται η σωματική και ψυχική υγεία όλων των μελών της σχολικής κοινότητας.
* Να δημιουργείται πλαίσιο συνθηκών για ουσιαστική μάθηση και εργασία.
* Να δημιουργείται περιβάλλον χαράς, αγάπης και σεβασμού μέσα από τη συνεργασία όλων των τμημάτων.

# Άρθρο 2. Λειτουργία του Σχολείου I.Διδακτικό ωράριο

Η έναρξη, η λήξη, η διάρκεια του βασικού υποχρεωτικού προγράμματος και του ολοήμερου προγράμματος, τα διαλείμματα, η διάρκεια κάθε διδακτικής περιόδου καθώς και η έναρξη και λήξη του διδακτικού έτους καθορίζονται από τις κείμενες διατάξεις και αποφάσεις του Υ.ΠΑΙ.Θ. Ανακοινώνονται στους γονείς με την έναρξη του διδακτικού έτους και αναρτώνται στον πίνακα ανακοινώσεων του

Νηπιαγωγείου.

Για το σχολικό έτος 2024-2025 το πρόγραμμα του σχολείου, διαμορφώνεται ως εξής:

# Υποχρεωτικό πρόγραμμα

* Υποδοχή των μαθητών και των μαθητριών στο σχολείο: 8.15- 8:30.
* Λήξη υποχρεωτικού προγράμματος- αποχώρηση μαθητών και μαθητριών: 13:00

# Ολοήμερο πρόγραμμα: Δεν υπάρχει

Προκειμένου να διευκολυνθεί, κατά την έναρξη της σχολικής χρονιάς, η ομαλή προσαρμογή των μαθητών/τριών δύναται να εφαρμόζεται ευέλικτο ωράριο παραμονής στο Νηπιαγωγείο κατά τις πρώτες δύο εβδομάδες λειτουργίας (παρ. 7, άρθρο 2, Π.Δ. 79/2017).

# Προσέλευση και αποχώρηση μαθητών/μαθητριών

Η έγκαιρη προσέλευση και η καλά οργανωμένη και ελεγχόμενη αποχώρηση είναι απαραίτητες προϋποθέσεις για την πραγματοποίηση του διδακτικού έργου και την εύρυθμη λειτουργία του σχολείου γενικότερα και διασφαλίζει την ασφάλεια των μαθητών και μαθητριών και του προσωπικού του σχολείου.

## Προσέλευση

Η ώρα προσέλευσης των μαθητών/τριών του νηπιαγωγείου είναι 8.15-8.30. Η υποδοχή των μαθητών είναι διάρκειας 15 λεπτών. Πριν τις 8:15 μαθητές δεν παραλαμβάνονται από το εκπαιδευτικό προσωπικό.

Οι μαθητές/τριες προσέρχονται από την κεντρική είσοδο του νηπιαγωγείου. Οι εκπαιδευτικοί υποδέχονται τους μαθητές/τριες και οι γονείς/κηδεμόνες-συνοδοί αποχωρούν. Σε περίπτωση που κάποιος μαθητής/τρια καθυστερήσει να προσέλθει, ο γονέας/κηδεμόνας-συνοδός υπογράφει υπεύθυνη δήλωση, στην οποία αναφέρει τον λόγο για τον οποίο καθυστέρησε. Μετά από επαναλαμβανόμενες καθυστερήσεις η προϊσταμένη του νηπιαγωγείου προβαίνει σε αυστηρές συστάσεις. Η έγκαιρη προσέλευση βοηθά στην εύρυθμη λειτουργία του σχολείου

Για την ασφάλεια των μαθητών/τριών και προκειμένου να αποτρέπεται η αναίτια είσοδος και έξοδος αυτών από τον προαύλιο χώρο του σχολείου, καθώς και η είσοδος ατόμων που ουδεμία σχέση έχουν με τη λειτουργία του σχολείου, οι πόρτες εισόδου-εξόδου τόσο του κτηρίου, όσο και της αυλής παραμένουν κλειστές κατά τη διάρκεια της λειτουργίας του νηπιαγωγείου με ευθύνη του συλλόγου διδασκόντων. Κλειδώνουν στις 8:30, ολοκλήρωση προσέλευσης νηπίων και ανοίγουν την ώρα αποχώρησης των μαθητών/τριών.

## Αποχώρηση

Η αποχώρηση από το νηπιαγωγείο γίνεται στις 13:00.

Τα παιδιά παραδίδονται στους αναγραφόμενους ενήλικες της υπεύθυνης δήλωσης προσέλευσης/αποχώρησης που συμπλήρωσαν οι γονείς τους κατά την εγγραφή τους. Η ευθύνη για την ασφάλεια των παιδιών μετά το ωράριο λειτουργίας ανήκει αποκλειστικά στο γονέα ή κηδεμόνα. Οι γονείς/κηδεμόνες είναι υποχρεωμένοι να γνωρίζουν το ωράριο των παιδιών τους.

Οι μαθητές σε καμία περίπτωση δε φεύγουν πριν τη λήξη των μαθημάτων. Αν παρουσιαστεί εξαιρετική ανάγκη αποχώρησης κατά τη διάρκεια του σχολικού ωραρίου, οι γονείς οφείλουν να επικοινωνήσουν με τη νηπιαγωγό πριν την άφιξη τους, να ενημερώσουν για το λόγο αποχώρησης του νηπίου-προνηπίου και να υπογράψουν σχετική υπεύθυνη δήλωση. Σε περίπτωση ασθένειας ενημερώνονται τηλεφωνικά οι γονείς και καλούνται να προσέλθουν στο νηπιαγωγείο να παραλάβουν άμεσα τον μαθητή/τρια. Εάν δεν είναι δυνατή η προσέλευση ενός εκ των δύο γονέων αναφέρεται στην εκπαιδευτικό το όνομα αυτού, που θα τον/την παραλάβει. Κατόπιν οι γονείς ενημερώνουν το νηπιαγωγείο για την πορεία της υγείας του παιδιού.

Εάν ο γονέας/κηδεμόνας-συνοδός καθυστερήσει να προσέλθει η εκπαιδευτικός του τμήματος αρχικά ενημερώνει τηλεφωνικώς τους γονείς για την καθυστέρηση τους, απασχολεί το παιδί προκειμένου να μην αγχωθεί και σε συνεννόηση με την προϊσταμένη του νηπιαγωγείου εφόσον παρέλθει και το εργασιακό ωράριο της (14:00) ενημερώνει και ειδοποιεί το αστυνομικό τμήμα της περιοχής. Σε κάθε περίπτωση η αποχώρηση γίνεται πάντοτε με τη συνοδεία ενήλικα.

# Ωρολόγιο Πρόγραμμα του Σχολείου

Το Νηπιαγωγείο εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του Υ.ΠΑΙ.Θ. και εξειδικεύεται από τον Σύλλογο Διδασκόντων, με ευθύνη της Προϊσταμένης του Νηπιαγωγείου και υποβάλλεται προς έγκριση στην Προϊσταμένη εκπαιδευτικών θεμάτων της Πρωτοβάθμιας Εκπαίδευσης Δυτικής Θεσσαλονίκης. Για τα συστεγαζόμενα νηπιαγωγεία ισχύουν οι διατάξεις της κείμενης νομοθεσίας.

**3. Σχολική και Κοινωνική Ζωή Ι.*Φοίτηση-Απουσίες***

Η δίχρονη φοίτηση των μαθητών/τριών στο νηπιαγωγείο είναι υποχρεωτική. Η ανελλιπής φοίτηση του παιδιού αποτελεί βασική προϋπόθεση τόσο για την ομαλή προσαρμογή του στο σχολικό περιβάλλον, όσο και για την απρόσκοπτη παρακολούθηση του προγράμματος δραστηριοτήτων του νηπιαγωγείου.

Η φοίτηση των νηπίων-προνηπίων παρακολουθείται από την εκπαιδευτικό της τάξης και η προϊσταμένη του νηπιαγωγείου καταχωρεί καθημερινά τις απουσίες

στο πληροφοριακό σύστημα myschool του ΥΠΑΙΘ. Οι γονείς/κηδεμόνες οφείλουν να ενημερώνουν αυθημερόν το λόγο απουσίας του παιδιού τους.

Απουσίες δικαιολογούνται από ιατρό σε περίπτωση ασθενείας και από τον γονέα/κηδεμόνα σε εξαιρετικά σημαντικούς λόγους. Στην πρώτη περίπτωση προσκομίζοντας ιατρική βεβαίωση στην οποία θα αναφέρεται το είδος της ασθένειας και η χρονική διάρκεια σύστασης του ιατρού για παραμονή στο σπίτι. Στη δεύτερη περίπτωση υπεύθυνη δήλωση των γονέων/κηδεμόνων που θα αναφέρεται ο λόγος απουσίας του παιδιού.

Σε ενδεχόμενο μακροχρόνιας αδικαιολόγητης απουσίας μαθητή/τριας και μετά το πέρας δύο μηνών η προϊσταμένη του νηπιαγωγείου προβαίνει σε όλες τις προβλεπόμενες ενέργειες αναζήτησης του μαθητή/τριας μέσω αστυνομικής αρχής.

Σε περίπτωση που ένας μαθητής/τρια έχει περισσότερες από 100 απουσίες, η φοίτηση του δεν θεωρείται επαρκής και σύμφωνα με το άρθρο 204 του Νόμου 4610/07-05-2019 επαναλαμβάνει την τάξη.

# Σχολικοί χώροι

Κοινός στόχος όλων είναι ο σεβασμός του σχολικού χώρου. Ο σεβασμός στα περιουσιακά στοιχεία του Νηπιαγωγείου, τις υποδομές, τον εξοπλισμό και το φυσικό περιβάλλον του αποτελεί βασική υποχρέωση όλων των μελών της σχολικής κοινότητας. Με το ίδιο σκεπτικό υπάρχει φροντίδα για την τάξη και την καλαισθησία στις σχολικές αίθουσες, καθώς είναι ο ιδιαίτερος 7 χώρος, όπου παραμένουν και εργάζονται μαθητές/μαθήτριες και εκπαιδευτικοί πολλές ώρες. Φροντίδα όλων είναι να διατηρούνται οι χώροι καθαροί.

# Διάλειμμα

Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο, όπως έχει καθοριστεί από το Ωρολόγιο Πρόγραμμα, ο οποίος είναι κοινός με το Δημοτικό όμως είναι διαφορετικές οι ώρες διαλείμματος κι έτσι δεν εμπίπτουν. Κάθε εκπαιδευτικός έχει την ευθύνη της επιτήρησης των παιδιών του τμήματός της. Σε περίπτωση κακοκαιρίας οι μαθητές/μαθήτριες παραμένουν στην τάξη, γιατί δεν υπάρχει αντίστοιχος χώρος παραμονής. Το διάλειμμα είναι χρόνος παιχνιδιού και ανάπτυξης κοινωνικών σχέσεων όπου τα νήπια αλληλοεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στις εκπαιδευτικούς που βρίσκονται στο προαύλιο. Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα στα παιδιά του νηπιαγωγείου από τα κάγκελα του προαύλιου χώρου.

# Συμπεριφορά - Δικαιώματα – Υποχρεώσεις Η Προϊσταμένη

* Συμβάλλει στη δημιουργία κλίματος δημοκρατικής συμπεριφοράς των διδασκόντων και των μαθητών/μαθητριών και είναι υπεύθυνη, σε συνεργασία με τις εκπαιδευτικούς, για την ομαλή λειτουργία του νηπιαγωγείου.
* Ενημερώνει τον Σύλλογο Διδασκόντων για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Νηπιαγωγείου.
* Λαμβάνει μέριμνα για την εξασφάλιση παιδαγωγικών μέσων και εργαλείων, την

καλή χρήση τους στη σχολική τάξη, τη λειτουργικότητα καιτην αντικατάστασή τους, σε περίπτωση φθοράς.

* Είναι υπεύθυνη, μαζί με τις εκπαιδευτικούς, για την καθαριότητα και αισθητική των χώρων του Νηπιαγωγείου, καθώς και για την προστασία της υγείας και ασφάλειας των μαθητών/μαθητριών.
* Έχει την ευθύνη για τη διαμόρφωση θετικού κλίματος στο σχολείο, για την ανάπτυξη και διατήρηση αρμονικών σχέσεων ανάμεσα στις εκπαιδευτικούς.

## Εκπαιδευτικοί του Νηπιαγωγείου

* + Οι εκπαιδευτικοί του νηπιαγωγείου μας συνεισφέρουν στη δημιουργία ήρεμου, ευχάριστου και συνεργατικού κλίματος στο σχολείο. Οι μεταξύ τους σχέσεις είναι σχέσεις αμοιβαίου σεβασμού, συναδελφικότητας, συνεργασίας και επικοινωνίας.
	+ Ακολουθώντας το αναλυτικό πρόγραμμα και τις εκπαιδευτικές τάσεις που επικρατούν, εφαρμόζουν δραστηριότητες που εξασφαλίζουν την ενεργό συμμετοχή των νηπίων στη μαθησιακή διαδικασία σεβόμενοι τα ενδιαφέροντα, τις κλίσεις και τις ιδιαίτερες ανάγκες τους, το μαθησιακό τους προφίλ και λαμβάνοντας υπόψη τις ιδιαίτερες συνθήκες που επηρεάζουν την πρόοδο και τη συμπεριφορά τους.
	+ Προετοιμάζουν καθημερινά και οργανώνουν το μάθημά τους , εφαρμόζοντας σύγχρονες και κατάλληλες μεθόδους διδασκαλίας, αξιοποιώντας τα εποπτικά μέσα και τις νέες τεχνολογίες με βάση τις ανάγκες των μαθητών και τις ιδιαιτερότητες των γνωστικών αντικειμένων.
	+ Προσέρχονται στο σχολείο έγκαιρα, εφαρμόζουν το ωρολόγιο πρόγραμμα και τηρούν την ώρα έναρξης και λήξης των μαθημάτων.
	+ Καταγράφουν καθημερινά τις απουσίες των μαθητών.
	+ Λαμβάνουν μέρος σε όλα τα προγράμματα και τις εκδηλώσεις του σχολείου, και αναλαμβάνουν πρωτοβουλίες και αρμοδιότητες για την εύρυθμη λειτουργία του σχολείου.
	+ Εκτονώνουν τις εντάσεις που παρουσιάζονται στην τάξη, με παιδαγωγικό τρόπο.
	+ Φροντίζουν για την ασφάλεια των μαθητών επιτηρώντας τους κατά την είσοδο, τα διαλείμματα, την παραμονή και την αποχώρησή τους από το σχολείο.
	+ Ενημερώνουν τους γονείς προγραμματισμένα, σύμφωνα με την κείμενη νομοθεσία γνωστοποιώντας τους τον χρόνο κατά τον οποίο μπορούν να δέχονται τους γονείς για λεπτομερή ενημέρωση για την επίδοση και τη συμπεριφορά των παιδιών τους.
	+ Αντιμετωπίζουν τους γονείς/ κηδεμόνες ως συνεργάτες, αρωγούς στο έργο τους για την καλύτερη διαπαιδαγώγηση των παιδιών. Ακούν με σεβασμό τους όποιους προβληματισμούς τους και προσπαθούν να δώσουν λύσεις ως ειδικοί του χώρου, οι οποίες θα βελτιώσουν τις γνωστικές , κοινωνικές, και συναισθηματικές δεξιότητες των παιδιών.
	+ Σε περίπτωση που η συμπεριφορά (γνωστική, κινητική, κοινωνική, συναισθηματική, προβλήματα λόγου) των νηπίων χρήζει διάγνωσης/

υποστήριξης από ειδικούς επιστήμονες, οι εκπαιδευτικοί κατευθύνουν/ συμβουλεύουν τους γονείς/ κηδεμόνες για την καλύτερη και αποτελεσματικότερη παροχή βοήθειας προς αυτούς.

* + Συμμετέχουν στον προγραμματισμό του εκπαιδευτικού έργου της σχολικής μονάδας.
	+ Συμμετέχουν στις συνεδριάσεις του συλλόγου Διδασκόντων, στις παιδαγωγικές συναντήσεις και στα σεμινάρια επιμόρφωσης που πραγματοποιούνται σύμφωνα με τις κείμενες διατάξεις και εκφράζουν ελεύθερα και δημοκρατικά τις παιδαγωγικές απόψεις τους.

## Οι μαθητών/μαθήτριες

* + Οι μαθητές/τριες οφείλουν να τηρούν τους κανόνες του σχολείου, να σέβονται τους εκπαιδευτικούς της σχολικής μονάδας, τους συμμαθητές/τριες και τη σχολική περιουσία.
	+ Συμμετέχουν ισότιμα στη σχολική ζωή και συμπεριφέρονται πάντοτε δημοκρατικά.
	+ Προσέχουν και διατηρούν καθαρούς όλους τους χώρους και δείχνουν ενδιαφέρον για την υλική περιουσία του σχολείου.

# Πρόληψη φαινομένων Βίας και Σχολικού εκφοβισμού

H ανάπτυξη θετικού σχολικού κλίματος αποτελεί σημαντικό παράγοντα της διαδικασίας πρόληψης ή/και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού. Χαρακτηριστικά του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η προώθηση της συνεργασίας με Φορείς, η συνεργασία του Σχολείου με την οικογένεια, κ.ά.

* Αποφεύγουν ρητά την άσκηση οποιασδήποτε μορφής βίας (σωματική, λεκτική ή ψυχολογική).
* Προσπαθούν να λύνουν τις αντιθέσεις ή διαφωνίες με διάλογο.
* Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, ενεργούν άμεσα και ακολουθούν τα παρακάτω βήματα:
	+ **1**. Συζητούν άμεσα και ειρηνικά με όποιον έχουν διαφορά.
	+ **2**. Απευθύνονται στην υπεύθυνη εκπαιδευτικό τμήματος.
	+ **3.** Απευθύνονται στην Προϊσταμένη του Νηπιαγωγείου.

Μετά από συνεδρίαση του συλλόγου Διδασκόντων του 1/Θ Νηπιαγωγείου Αβάτου ορίστηκαν ως μέλη του δικτύου Πρόληψης και Αντιμετώπισης των περιστατικών Ενδοσχολικής Βίας και εκφοβισμού η Προϊσταμένη/Νηπιαγωγός ΠΕ60.Πρώτα θα αναγνωρίζουμε ένα περιστατικό, θα το παρατηρούμε, θα το αναλύουμε και θα το αποτιμούμε για να πάρουμεδραστικά και άμεσα μέτρα.

# Εκδηλώσεις-Γιορτές-Επισκέψεις

Οι σχολικές γιορτές καθώς και οι διδακτικές επισκέψεις αποτελούν μέρος της

σχολικής ζωής και βοηθούν στην πραγματοποίηση του σχολικού έργου , γι’ αυτό οι μαθητές καλό θα ήταν να μην απουσιάζουν από αυτές αν δεν έχουν σοβαρό λόγο.

Στο νηπιαγωγείο πραγματοποιούνται εορταστικές εκδηλώσεις:

α) για την επέτειο της Εθνικής εορτής της 28ης Οκτωβρίου , ημέρα κατά την οποία τιμάται και η ελληνική σημαία

β) για την επέτειο της Εθνικής εορτής της 25ης Μαρτίου

γ) για την επέτειο του Πολυτεχνείου και του αντιδικτατορικού αγώνα της 17ης Νοεμβρίου

δ) για τον εορτασμό των Χριστουγέννων και της Πρωτοχρονιάς ε) για τη λήξη του διδακτικού έτους

Ο εορτασμός των Χριστουγέννων , της 25ης Μαρτίου και ο εορτασμός της λήξης του διδακτικού έτους γίνεται με την παρουσία των γονέων ενώ της 28ης Οκτωβρίου και της 17ης Νοέμβρη γίνεται μεταξύ των εκπαιδευτικών και των μαθητών.

Σε περίπτωση που οι παραπάνω εορτές είναι Σάββατο ή Κυριακή, οι εορταστικές εκδηλώσεις πραγματοποιούνται την προηγούμενη Παρασκευή. Ο σύλλογος διδασκόντων καθορίζει τη χρονική διάρκεια και το περιεχόμενο του εορτασμού των εκδηλώσεων και ειδοποιεί τους γονείς/κηδεμόνες για την ώρα προσέλευσης και αποχώρησης των μαθητών /τριών από το σχολείο. Μετά τη λήξη των εκδηλώσεων τα παιδιά αποχωρούν.

# Καινοτόμες πρακτικές που έχουν υιοθετηθεί στο Νηπιαγωγείο

 Διδασκαλία της αγγλικής γλώσσας από εκπαιδευτικό ΠΕ 06 δύο διδακτικές ώρες την εβδομάδα σε συνεργασία με την νηπιαγωγό της τάξης.

 Η διδασκαλία STEM και Ρομποτικής τα οποία διδάσκονται μέσα από βιωματικά projects και παρέχουν ευκαιρίες στα παιδιά με την ενεργό τους συμμετοχή να αναπτύξουν δεξιότητες και ικανότητες σε θέματα της επιστήμης, των μαθηματικών, της μηχανικής και της τεχνολογίας.

 Εφαρμογή των εργαστηρίων δεξιοτήτων σε συνεργασία με το 20ο Νηπιαγωγείο Ευόσμου. Κινητικά και θεατρικά παιχνίδια.

 Ενσωματώσαμε στην εκπαιδευτική διαδικασία ψηφιακές δραστηριότητες για τα παιδιά.

 DIY (Do it yourself) με ποικίλα υλικά ενθαρρύνουμε τα παιδιά να κάνουν διάφορες κατασκευές.

 Επισκέψεις γονέων επαγγελματιών στο χώρο του νηπιαγωγείου για την ανάπτυξη δραστηριοτήτων σχετικών με τις θεματικές που ασχολούμαστε.

# Άλλα θέματα

**Προσωπικά δεδομένα**: Τηρείται απαρέγκλιτα η ισχύουσα νομοθεσία για τα προσωπικά δεδομένα όλων των μελών της σχολικής κοινότητας. Επιπροσθέτως, σύμφωνα με τις κείμενες διατάξεις και τον Γενικό Κανονισμό προστασίας Δεδομένων της Ευρωπαϊκής Ένωσης (GDPR), επιβάλλεται η γραπτή συγκατάθεση των γονέων ως προς τη συλλογή, επεξεργασία και δημοσιοποίηση οπτικού υλικού των παιδιών τους από εκπαιδευτικές δραστηριότητες και σχολικές εκδηλώσεις.

**Φαρμακευτική αγωγή:** Οι νηπιαγωγοί απαγορεύεται να χορηγούν οποιοδήποτε είδος φαρμάκου ή φαρμακευτικής αγωγής στα παιδιά.

**Εμβολιασμός μαθητών/μαθητριών**: Σύμφωνα με την γνωμοδότηση της Εθνικής

Επιτροπής Εμβολιασμών υποχρεωτικά είναι όλα εκείνα τα εμβόλια που είναι ενταγμένα στο Εθνικό Πρόγραμμα Εμβολιασμών. Ένα από τα δικαιολογητικά εγγραφής, αποτελεί και η επίδειξη του Βιβλιαρίου Υγείας ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.

**Σίτιση-Δεκατιανό:** Κάθε παιδί θα πρέπει , από την αρχή της σχολικής χρονιάς , να έχει μαζί του μία σχολική τσάντα νηπιαγωγείου , μέσα στην οποία θα φέρνει καθημερινά το πρόγευμάτου. Θα πρέπει επίσης να έχει μια μικρή υφασμάτινη πετσέτα την οποία θα στρώνει επάνω στο τραπέζι , το τάπερ του φαγητού του και το παγουρίνο του με νερό. Το γάλα δεν επιτρέπεται.

Η ώρα του προγεύματος είναι ιδιαίτερη στιγμή της ημέρας . Για αυτό το λόγο κάθε παιδί δεν πρέπει να έχει μαζί του τρόφιμα τα οποία δεν του αρέσουν ή τα οποία δυσκολεύεται να φάει , ή η ποσότητα είναι ιδιαίτερα μεγάλη γιατί αυτό είναι πιθανό να αποτελέσει αφορμή για αντιδράσεις του προς το νηπιαγωγείο. Οι τροφές πρέπει να είναι υγιεινές ,ως επί το πλείστον να έχουν παρασκευαστεί στο σπίτι. Ενδεικτικά για δεκατιανό μπορεί να έχει μαζί του πίτες , κουλούρι , κέικ , τοστ , τσουρέκι , ψωμί με μέλι , γιαουρτάκι , φρούτα κ.τ.λ. Απαγορεύονται ξηροί καρποί, γαριδάκια , τσιπς , σοκολάτες, κρουασάν τυποποιημένα κ.τ.λ

# IX. Ποιότητα του σχολικού χώρου

Ένας από τους στόχους του Σχολείου πρέπει να είναι η καλλιέργεια της αίσθησης της ευθύνης στους μαθητές/ στις μαθήτριες σε ό,τι αφορά την ποιότητα του σχολικού χώρου. Καθαροί και συντηρημένοι χώροι αιθουσών, εργαστηρίων, του αύλειου χώρου, της σχολικής περιουσίας, κ.λπ. διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του παιδιού. Φθορές, ζημιές και κακή χρήση της περιουσίας του Σχολείου αποδυναμώνουν τις εκπαιδευτικές δυνατότητές του και παιδαγωγικά εθίζουν τον μαθητή/τη μαθήτρια στην αντίληψη της απαξίωσης της δημόσιας περιουσίας. Σε περιπτώσεις όπου αποδεδειγμένα η φθορά/καταστροφή, μερική η ολική, σχολικών κτιρίων/χώρων καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο μαθητή/τρια, ο τελευταίος ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του. Η Διεύθυνση της σχολικής μονάδας ζητά από τον γονέα/κηδεμόνα να αποκαταστήσει τη ζημιά εντός πέντε (5) ημερών. Στην περίπτωση που δηλώσουν ότι δεν προτίθενται να αποκαταστήοσυν τη ζημιά, τότε η Διεύθυνση της σχολικής μονάδας το γνωστοποιεί στον οικείο Δήμο. Αφού ολοκληρωθούν οι εργασίες στη σχολική μονάδα, τότε ο οικείος Δήμος που επιβαρύνθηκε με τη σχετική δαπάνη καλείται να αποστείλει το αποδεικτικό εξόφλησης στους γονείς/κηδεμόνες του μαθητή/της μαθήτριας, γνωστοποιώντας ότι σε περίπτωση μη καταβολής του ποσού στο Δήμο εντός πέντε

(5) ημερών, θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της. Σε περίπτωση άρνησης η σχετική δαπάνη βεβαιώνεται και ακολουθεί η διαδικασία είσπραξής της.

Οι όποιες επιδιορθώσεις των κτιριακών και λοιπών υποδομών για τη βελτίωση των συνθηκών υγιεινής στο χώρο των σχολείων υλοποιούνται μετά το πέρας του ολοήμερου προγράμματος και γενικότερα όταν απουσιάζουν οι μαθητές.

# Άρθρο 4. Επικοινωνία και Συνεργασία Γονέων/Κηδεμόνων-Σχολείου Συνεργασία Σχολείου-Οικογένειας

Οι γονείς/κηδεμόνες οφείλουν να συμπεριφέρονται προς όλους τους εκπαιδευτικούς με την δέουσα ευγένεια , σοβαρότητα και σεβασμό που επιβάλλει το λειτούργημά τους και ο χώρος του σχολείου.

Οι γονείς /κηδεμόνες μπορούν και πρέπει να ενημερώνονται τακτικά για την πρόοδο και συμπεριφορά του παιδιού τους από τη νηπιαγωγό της τάξης. Για το λόγο αυτό οι συναντήσεις γονέων και εκπαιδευτικών θα είναι τακτικές , εκτός διδακτικού ωραρίου, αλλά εντός εργασιακού ωραρίου του εκπαιδευτικού.

Με απόφαση του συλλόγου διδασκόντων οι συναντήσεις με τους γονείς/κηδεμόνες ορίζονται:

α) στην αρχή του διδακτικού έτους , όπου ενημερώνονται για ζητήματα που αφορούν

στην εύρυθμη λειτουργία του σχολείου και στην περίοδο προσαρμογής των νηπίων- προνηπίων.

β) Την πρώτη Παρασκευή κάθε μήνα για την εκπαιδευτικό Γούλα Ιωάννα από 13:00- 14:00 για θέματα που αφορούν στην αγωγή και πρόοδο των μαθητών/τριών.

γ) κάθε φορά που η εκπαιδευτικός της τάξης κρίνει αναγκαία για έκτακτη συνάντηση

δ) Κατά τη λήξη των τριών τριμήνων και εντός δέκα ημερών για ενημέρωση ως προς την πρόοδο των μαθητών/τριών

λήξη α΄ τριμήνου : 10 Δεκεμβρίου λήξη β΄ τριμήνου: 10 Μαρτίου

λήξη γ΄ τριμήνου: 15 Ιουνίου

Γονείς και κηδεμόνες οφείλουν να διαβάζουν προσεκτικά όλες τις ανακοινώσεις που αναρτώνται στον πίνακα ανακοινώσεων της κεντρικής εισόδου του αύλειου χώρου του σχολείου , τις ανακοινώσεις που μεταφέρουν οι μαθητές στην τσάντα τους και αυτές που τους αποστέλλονται ηλεκτρονικά για να συνδράμουν στην εύρυθμη λειτουργία του νηπιαγωγείου.

Επίσης οφείλουν να γνωστοποιούν εμπιστευτικά στη νηπιαγωγό της τάξης κάθε ιδιαιτερότητα που αφορά τη σωματική και ψυχική υγεία του μαθητή αλλά και οποιαδήποτε αλλαγή στη ζωή του παιδιού (π.χ. διαζύγιο , νέο μωρό κ.λ.π.) , προκειμένου η νηπιαγωγός να γνωρίσει καλύτερα τις ανάγκες του και να δουλέψει πάνω σ’ αυτές.

Σε περίπτωση απουσίας , ασθενείας είναι απαραίτητο να ενημερώνεται έγκαιρα το σχολείο. Για όσο διάστημα ο μαθητής/τρια εμφανίζει συμπτώματα ίωσης , γρίπης, κρυολογήματος κ.λ.π. παραμένει στο σπίτι.

Οι γονείς / κηδεμόνες των μαθητών θα πρέπει να προσκομίζουν έγκαιρα τα διάφορα έγγραφα (π.χ. Α.Δ.Υ.Μ. , Υπεύθυνες Δηλώσεις κ.α.) που τους ζητούνται από το σχολείο καθώς επίσης και τους αριθμούς τηλεφώνων τους για επικοινωνία μαζί τους. Για κάθε αλλαγή του αριθμού τηλεφώνου τους ενημερώνουν άμεσα το σχολείο.

Κανένας ενήλικας δεν έχει δικαίωμα να επιπλήττει κανένα παιδί στο χώρο του σχολείου. Όταν δημιουργείται πρόβλημα πρέπει να συζητείται πρώτα με την

υπεύθυνη νηπιαγωγό και στη συνέχεια- αν δεν επιλυθεί - με την Προϊσταμένη. Κάθε

φορά που δημιουργείται θέμα το οποίο σχετίζεται με συγκεκριμένο μαθητή/τρια , ο πρώτος που θα ενημερώνεται είναι ο γονέας/κηδεμόνας του , που πρέπει να

συνεργαστεί με το σχολείο.

Η φοίτηση στο νηπιαγωγείο αποτελεί το πιο σημαντικό βήμα στη ζωή του παιδιού για την μάθηση , την προσωπική ανάπτυξη και την κοινωνικοποίησή του. Η συνεργασία μεταξύ σχολείου και οικογένειας είναι σημαντική, καθώς οι μαθητές/τριες μπορούν να μεταβούν ομαλά από το περιβάλλον της οικογένειας στο πρώτο οργανωμένο σχολικό περιβάλλον. Ως εκ τούτου ,οι γονείς/κηδεμόνες μπορούν να εμπλακούν στην εκπαιδευτική διαδικασία , κάθε φορά που θα ζητείται από το διδακτικό προσωπικό , όπως συμμετοχή σε εκδηλώσεις , εργαστήρια και κάθε άλλης μορφής δράση.

# Νέα Ψηφιακά Εργαλεία Ψηφιακή Βεβαίωση Φοίτησης

Οι γονείς/κηδεμόνες των μαθητών/τριών έχουν τη δυνατότητα έκδοσης Βεβαίωσης Φοίτησης των εξαρτώμενων τέκνων τους μέσω της Ενιαίας Ψηφιακής Πύλης της Δημόσιας Διοίκησης ([https://www.gov.gr/ipiresies/ekpaideuse/eggraphe-se-](https://www.gov.gr/ipiresies/ekpaideuse/eggraphe-se-skholeio/attendingschool) [skholeio/attendingschool](https://www.gov.gr/ipiresies/ekpaideuse/eggraphe-se-skholeio/attendingschool)).

# Ψηφιακή Πλατφόρμα για την αντιμετώπιση της ενδοσχολικής βίας και των φαινομένων εκφοβισμού

Για την αντιμετώπιση της ενδοσχολικής βίας και του εκφοβισμού έχει δημιουργηθεί ειδική ψηφιακή πλατφόρμα για υποβολή καταγγελιών (https://stop- bullying.gov.gr/). Στη συγκεκριμένη πλατφόρμα έχουν πρόσβαση μαθητές και γονείς, καθώς και όσοι έχουν την επιμέλεια μαθητών/τριών, οι οποίοι δύνανται να υποβάλλουν αναφορές. Επίσης, ορίζεται συγκεκριμένο Πρωτόκολλο Διαχείρισης Ενδοσχολικής Βίας και Εκφοβισμού με σκοπό την εξέταση των αναφορών και την υποβολή προτάσεων για την αντιμετώπιση των περιστατικών σχολικής βίας (ν. 5029/2023 (Α’ 55)). Αποδέκτες - υπεύθυνοι υποδοχείς σε επίπεδο σχολικής μονάδας των αναφορών για περιστατικά εκφοβισμού και ενδοσχολικής βίας που υποβάλλονται ψηφιακά είναι η Προϊσταμένη/Εκπαιδευτικός της σχολικής μονάδας Γούλα Ιωάννα.

Οι αρμοδιότητες και τα καθήκοντα των υπεύθυνων αποδεκτών αναφορών στη σχολική μονάδα ορίζονται στην υπ’ αριθμ. 36421/ΓΔ4/8-4-2024 Υ.Α. (Β’ 2177).

# Ψηφιακή Ενημέρωση γονέων/κηδεμόνων

Δίνεται η δυνατότητα στους γονείς/κηδεμόνες να ενημερώνονται ηλεκτρονικά για τις απουσίες,τη βαθμολογία των μαθητών/τριών και ανακοινώσεις που αφορούν την σχολική μονάδα μέσω της ηλεκτρονικής εφαρμογής «eParents» (https://eschools.minedu.gov.gr/). Η πλατφόρμα θα δώσει στον/στην πολίτη- κηδεμόνα ένα ζωντανό και μόνιμο δίαυλο επικοινωνίας με το σχολείο, μέσω του οποίου ο/η κηδεμόνας θα αλληλεπιδρά με την σχολική μονάδα. Οι διαθέσιμες υπηρεσίες που περιλαμβάνονται στην πρώτη έκδοση του υποσυστήματος «e- Parents», οργανωμένες ανά ρόλο χρήστη, είναι οι εξής: Ανακοινώσεις και Ειδοποιήσεις Σχολικής Μονάδας, Απουσίες Μαθητή, Βαθμολογίες Μαθητή.



25 Οκτωβρίου 2024

Ψηφιακά υπογεγραμμένο από SOUROUTZIDOU DESPOINA Ημερομηνία: 2024.10.26 05:27:12 EEST